دونیا میقیاسیندا ایش شرایطینی یاخشیلاشدیرماق اوچون آپاریلان اصلاحاتلارین ساییسی ۳۱۴ ساییسینا چاتاراق رکورد قیردی.
دونیا بانکی ۱۹۰ اؤلکه‌ده ایش موحیطی دوزنله‌مه‌لری باخیمین‌دان دیرلندیردیگی "ایش گؤرمه آسان‌لیغی ۲۰۱۹" راپورونو یایینلادی.
ژوئن ۲۰۱۷- می ۲۰۱۸ دؤورونو احاطه ائد‌ن راپوروا گؤره، دونیا اوزره ۱۲۸ حکومت طرفین‌دن بو زامان آرالیغین‌دا ائدیلن اصلاحات ساییسی ۳۱۴ه چاتاراق، بوتون زامانلارین ان یوکسک سویه‌سینه چیخدی.
دونیا بانکی طرفین‌دن ۲۰۰۳.جو ایلدن بو یانا حاضرلانان راپور‌دا، ایش گؤرمه آسان‌لیغی باخیمین‌دان ایلک ۱۰ ایچینه گیرن اؤلکه‌لر یئنی زلاند، سنگاپور، دانمارک، هنگ کنگ، چین، گونئی کره، گورجوستان، نروژ، آمریکا، بؤیوک بریتانیا و مقدونیه اولدو.
راپوردا، ایش گؤرمه آسان‌لیغی باخیمین‌دان ان بؤیوک ایرلیله‌ییشی قید ائد‌ن اؤلکه‌لرین افغانیستان، جیبوتی، چین، آذربایجان، هیندیستان، توقو، کنیا، فیل‌دیشی ساحیللری، تورکیه و روآندا اولدوغو بیلدیریلدی.
بونا گؤره، ژوئن ۲۰۱۷-می ۲۰۱۸ آراسین‌دا یئددی اصلاحاتی حیاتا گئچیره‌ن تورکیه اؤنجه‌کی راپورا نیسبتا ۱۷ پیلله بیردن چیخاراق ۴۳.جو سیرایا یوکسلدی.
راپور‌دا، تورکیه‌نین ایش قورما، کرئدی آلما، تیکینتی رخصتی آلما، وئرگی اؤد‌مه، سرحد اؤته‌سی تیجارت، سؤزلشمه اویقولاما و ایفلاس ایشلملری باشلیقلارین‌دا اصلاحاتلارلا ایش شرایطینی یاخشیلاشدیردیغی وورغولاندی.
